
ПРОГРАМНА СИСТЕМА НА ДЕТСКАТА ГРАДИНА
[bookmark: _GoBack]за учебната 2022/2023 г.

Програмната система е цялостна концепция за развитието на детето с подходи и форми на педагогическо взаимодействие, подчинени на обща цел на предучилищното образование : полагане на основите за учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на детето, като се отчита значението на играта за детето.
Програмната система „Чуден свят“ е създадена в името на детето, в помощ на учителя и в подкрепа на родителя.
Програмната система „Чуден свят“ подпомага учителя, за да осигури условия за пълноценно детско развитие, така че :
-	Детето да е спокойно, щастливо, уверено и успешно да навлиза в света чрез игри, познание, радост и творчество;
-	Учителят уверено и с удоволствие да постига по-добри резултати в ежедневната си работа с децата и родителите;
-	Родителят да „израства“заедно с детето си, като го подкрепя в развитието, подпомага разгръщането на неговия потенциал;
-	Родителят и учителят имат споделени отговорности относно детето, които реализират в сътрудничество в името на детето.
Очаквани резултати при реализирането на програмната система :
-	Постигане целта на образователния процес в предучилищна възраст;
-	Личностно и общо психично развитие на детето, чрез неговата индивидуална и групова игрова и познавателна дейност;
-	Компетентно тематично разпределение на съдържанието по образователни направления за отделните възрастови групи;
-	Конкретизиране проследяването на резултатите от предучилищното образование;
-	Ефективно сътрудничество между детската градина и родителите в процеса на възпитание, социализация и обучение на децата;
-	Оптимални взаимодействия между детската градина и други педагогически специалисти и институциите, подпомагащи дейностите на детската градина.

ПОДХОДИ И ФОРМИ НА ПЕДАГОГИЧЕСКО ВЗАИМОДЕЙСТВИЕ

Подходите, базисът за реализиране на програмната система, по-конкретно: съдържанието на формите на педагогическо взаимодействие; тематичните разпределения по образователните направления във всички възрастови групи; проследяването на индивидуалните резултати на детето от предучилищното образование; заложените идеи за ефективен механизъм на взаимодействие между участниците в предучилищното образование; са следните: 
1. Личностен и индивидуален подход към всяко дете;
1. Ситуационен и интегрален подход;
1. Конструктивен подход;
1. Интеркултурно образование;
1. Креативност и успеваемост.
Формите на педагогическо взаимодействие
Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето. При осъществяване на педагогическо взаимодействие учителите използват игровата дейност за постигане на компетентностите по седемте образователни направления – български език и литература; математика; околен свят; изобразително изкуство; музика; конструиране и технологии и физическа култура. 
Игровата дейност е базиса на всички видове форми на взаимодействия през учебното и неучебното време в детската градина.
Формите на педагогическото взаимодействие в програмната система са :
1. Основна ;
1. Допълнителна .
При използването на формите на педагогическо взаимодействие , детският учител се съобразява със: степента на развитие на децата в групата, възрастови особености, потребности и интереси за постигане на целта – цялостно развитие на детето.
Годишният календар е разпределен на учебна година, т.е. учебно време, което е между 15 септември и 31 май и неучебно време, което е между 1 юни и 14 септември.
Основни форми на педагогическото взаимодействие
Педагогическата ситуация е основна форма на педагогическо взаимодействие, която протича основно под формата на игра. Тя се организира само в учебно време, чрез нея се интегрират двата процеса – на възпитание и обучение, съобразени с играта и личният предметно-практически опит на детето в групата.
Ситуацията се използва при реализиране на образователните направления.

Разпределение на педагогическите ситуации – конкретното разпределение на педагогическите ситуации по образователни направления се осъществява в седмично разпределение, обобщено в годишно тематично разпределение, което е разработено по възрастови групи от учителите на групата преди началото на учебната година и се утвърждава от директора.
Седмичен хорариум на педагогическите ситуации :
Минималният общ седмичен брой на педагогическите ситуации за постигане на седемте компетентности в Програмната система „Чуден свят“ е :
1. За І-ва  възрастова група –11;
1. За ІІ-ра  възрастова група – 13;
1. За ПГ – 5-6 годишни – 15;
1. За ПГ – 6-7 годишни – 17.
Времетраене на ситуацията – продължителността на педагогическата ситуация, взависимост от възрастта на децата варира :
1. От 20 до 30 минути по преценка на учителя
Допълнителните форми на педагогическо взаимодействие през учебната година
Чрез допълнителните форми на педагогическо взаимодействие се разширяват и усъвършенстват компетентностите на детето по седемте образователни направления.
Допълнителните форми се организират по преценка на учителя в съответствие с интересите и потребностите на децата.
Видове допълнителни форми :
1. Самостоятелни дейности по избор на детето – в зависимост от условията в групата;
1. Дейности, организирани от детския учител – различни видове игри, състезания, спортни празници, тържества, развлечения, наблюдения на обекти от околната среда.
Приложение :
Провеждат се извън времето на педагогическите ситуации, както в учебно, така също и в неучебното време.
Допълнителните форми използвани в учебно време
Наименование : самостоятелните дейности по избор на детето , дейности, организирани от детския учител.
Време за организиране : от 15 септември до 30 май на съответната година.
Приложение : в сутрешни режимни моменти и след следобедния сън.

Допълнителните форми използвани през неучебно време
Наименование : самостоятелните дейности по избор на детето , дейности, организирани от детския учител.
Време за организиране : от1 юни до 14 септември на съответната година.
Приложение : в сутрешни режимни моменти и след следобедния сън.






Тематични направления
СЕДМИЧЕН ХОРАРИУМ ПО НАРЕДБА № 5 НА МОН ЗА УЧЕБНОТО ВРЕМЕ 15.09. – 31.05.

	
	Направление 
	Първа възрастова група – основна форма

	Втора възрастова група – основна форма 
	Трета възрастова група – основна форма 
	Четвърта възрастова група – основна форма  

	1.
	Български език и литература

	4
	4
	4
	5

	2.
	Математика

	1
	1
	2
	3

	3.
	Околен свят

	2
	2
	2
	2

	4.
	Музика

	2
	3
	3
	3

	5.
	Изобразително изкуство

	2
	3
	3
	3

	6.
	Конструиране и технологии

	2
	2
	3
	3

	7.
	Физическа култура

	3
	3
	3
	3

	
	ОБЩО 

	16
	18
	20
	22



Съгласно ДОС за усвояване на книжовния български език се добавят 2 ситуации по образователно направление „Български език и литература“ при целодневна организация.




СЕДМИЧНА ПРОГРАМА 
за 6-7 годишни за 2022/2023 учебна година


	Понеделник
	Вторник
	Сряда
	Четвъртък
	Петък

	1.Околен свят 
	1. Български език и литература
	1.Околен свят
	1. Български език и литература
	1. Физическа култура

	2. Конструиране и технологии
	2. Изобразително изкуство
	2. Български език и литература

	2. Конструиране и технологии
	2. Математика

	3. Български език и литература

	3.Музика 
	3. Математика
	3.Музика 
	3. Български език и литература

	4. Изобразително изкуство
	4. Математика
	4. Физическа култура
	4. Физическа култура
	4. Изобразително изкуство

	
	5. Конструиране и технологии
	5.  Музика
	
	




СЕДМИЧНА ПРОГРАМА  
за 5-6 годишни за 2022/2023 учебна година

	Понеделник
	Вторник
	Сряда
	Четвъртък
	Петък

	1.Околен свят 
	1. Български език и литература
	1.Околен свят
	1. Български език и литература
	1. Физическа култура

	2. Конструиране и технологии
	2. Изобразително изкуство
	2. Български език и литература

	2. Конструиране и технологии
	2. Математика

	3. Български език и литература

	3.Музика 
	3. Физическа култура
	3.Музика 
	3. Изобразително изкуство

	4. Изобразително изкуство
	4. Математика
	4.Музика
	4. Физическа култура
	

	
	5.  Конструиране и технологии
	
	
	








СЕДМИЧНА ПРОГРАМА  
за ІІ-ра група за 2022/2023 учебна година

	Понеделник
	Вторник
	Сряда
	Четвъртък
	Петък

	1.Околен свят 
	1. Български език и литература
	1.Околен свят
	1. Български език и литература
	1. Физическа култура

	2. Български език и литература

	2. Изобразително изкуство
	2. Български език и литература

	2. Конструиране и технологии
	2. Математика

	3. Изобразително изкуство
	3.Музика 
	3. Физическа култура
	3.Музика 
	3. Изобразително изкуство

	
	4. Конструиране и технологии
	4. Музика
	4. Физическа култура
	









СЕДМИЧНА ПРОГРАМА
за І-ва група за 2022/2023 учебна година

	Понеделник
	Вторник
	Сряда
	Четвъртък
	Петък

	1.Околен свят 
	1. Български език и литература
	1.Околен свят
	1. Български език и литература
	1. Физическа култура

	2. Български език и литература

	2.Музика
	2. Български език и литература

	2. Конструиране и технологии
	2. Математика

	
	 
	
	3.Музика 
	

	
ІІ – ра смяна


	3. Изобразително изкуство
	4. Конструиране и технологии
	3. Физическа култура
	4. Физическа култура
	3. Изобразително изкуство







Механизъм на взаимодействие между участниците в предучилищното образование
Предучилищното детство е много ценен и значим период в живота на човека. Безспорни авторитети за детето в тази възраст са възрастните ( родителите и екипа в детската градина), които оказват съдействие и подкрепа на детето в този процес. Чрез предучилищното образование в детската градина се полагат основите за учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на детето и се отчита значението на играта за детето.
В съвременния живот темата за приобщаване се превърна в универсална и общочовешка, решаването на която е мяра за хуманизъм и етика на дадено общество. Приобщаването на едно дете и неговите родители в живота на детската общност включва освен децата със СОП и децата, които се отличават по етнос, култура, непълни семейства, деца отгледани от един родител или от други членове на семейството, или настойници и т.н. Всички тези деца, израснали в различна среда и култура – имат специфични и специални потребности. От друга страна темата за приобщаване трябва да бъде разгледана през различните призми – морална, духовна, етична и образователна.
Ако погледнем нашето общество, то е съчетание от многообразие, не е моделирано, така, че да изолира различията. Не живеем на улици, по които се разхождат хора с един и същи пол, цвят на кожата или език.
Затова и нашето разбиране по тази тема, представено в програмната система, е базирано върху уважение на различията и отхвърляне на предразсъдъците.
Необходима е подкрепа за родителите, за да знаят как да говорят с детето си за различията. Какъв език да използват? При такива ситуации могат да се поканят в детската градина специалисти от подпомагащи професии – психолози, социални педагози, ресурсни учители, логопеди, социални работници и др. В процеса на приобщаване и преодоляване на затрудненията на детето е необходимо по-ранно навременно и пълноценно сътрудничество между родителите и съответните специалисти. 
Чрез различните форми на сътрудничеството и взаимодействието между учителите, директорите и другите педагогически специалисти и родителите в детската градина се създават условия за постигане на целите в детската градина – за възпитание, социализация, отглеждане, обучение на децата, както и за формиране на положително отношение към детската градина.


Форми на сътрудничество и взаимодействие между детската градина и семейството
Взаимодействието, основано на взаимно доверие и сътрудничество, между родителите на всяко дете и екипа на детската градина, има голяма значение за адаптирането на детето към правилата на образователната среда, както и за развиване на самоувереност и чувство за принадлежност.
Формите на сътрудничество и взаимодействие между детската градина и семейството са обединени в две групи : индивидуални и групови форми на работа.
Индивидуални форми на сътрудничество
Индивидуален разговор (среща) между детския учител и родителя
Провежда се по договаряне между учителя и родителя. Детският учител би трябвало да предложи време в което няма деца в групата (сутрешните часове; или късния след обяд) или в групата е осигурено присъствие на друго лице от детската градина. По този начин детският учител не нарушава правата на децата своите задължения по длъжностна характеристика, Правилника за вътрешния трудов ред, а осигурява защитеност на децата в групата.
Срещата може да се проведе преди началото на учебната година или в началото на месец септември, като родителите трябва да запознаят учителя с особеностите на тяхното дете, да поговорят открито за техните страхове и очаквания от детската градина. От друга страна учителят на групата запознава родителя с правилника на градината и правилата в групата, както и с неговите родителски задължения.

Видове разговори:
Във връзка с тяхната цел могат да бъдат:
· Първоначален и  опознавателен  разговор – с цел запознаване на детския учител с родителя и детето. Срещата може да се проведе преди началото на учебната година или в началото на месец септември.
· Информативни разговори – с цел запознаване на родителя с резултатите от предучилищното образование. Провеждат се в началото и в края на учебната година.
· Рутинни разговори – с цел информиране на родителя за промените в детското развитие и поведение, както и за придобитите или в процес на придобиване умения по отделните образователни направления. Провеждат се в различни времеви интервали : ежедневни, седмични или месечни.
Индивидуална консултация
Провежда се по инициатива на учителя или по инициатива на родителя
· По инициатива на учителя
Ако учителят трябва да сподели наблюдавани затруднения, които изискват намесата на външен експерт специалист, той трябва да обясни това на родителите. Да подскаже варианти за вземането на решение, което засяга бъдещето развитие на неговото дете.
· По инициатива на родителя
Когато родителят среща затруднения при отглеждането, възпитаването или при оказване на помощ в процеса на обучение. В този случаи е необходимо детският учител да насочи родителя към специалист или самият той да насочи родителя към работещи стратегии.

Други индивидуални форми : видове съобщения
· Устните съобщения могат да бъдат – телефонно обаждане, скайп разговор
· Писмените съобщения днес са – е-майл, sms по мобилен телефон
Използват се в зависимост от ежедневните събития и извънредни ситуации, при провеждане на празници,  развлечения и други събития в детската градина или извън нея, когато възникнат ситуации, в които учителят да използва бързи форми на съобщения.
Групови форми на сътрудничество с родителите
Родителската среща – традиционна и най-популярна групова форма
Създаването на сплотена група от родители, които да се включат в живота на групата, допринася за реализирането на целите и задачите на детската градина. Позитивното въвличане на родителите като наблюдатели, участници и партньори, подпомага реализирането на програмната система на детската градина. Сътрудничеството с всички родители се постига през няколко канала:
В началото на учебната година се организира родителска среща, на която се представя обстановката и работния план за учебната година. Координират се очакванията на родителите и на учителите.
Родителските срещи през учебната година могат да се планират според потребностите и желанията на родителите, например по следните ключови теми на детското развитие:
· Адаптацията на детето в детската градина;
· Правила в детската група;
· Специфични особености във физическото, познавателното, езиковото, духовно-нравственото, социалното, емоционалното и творческо развитие на детето;
· Детските приятелства, готовността на детето за живота в училище, готовност за учене.


Участие на родителите в процеса на предучилищното образование
Включването на родителите в живота на детето в детската група е друга изключително важна  форма на сътрудничество между детската градина и семейството. Обикновено родителите присъстват на открити ситуации, тържества, празници и състезания. Необходимо е на родителите да им се предостави възможност да участват, както в съставянето на плана, така и при неговата подготовка и реализация. По този начин ще могат да се включат по-голяма част от родители, според техните индивидуални нагласи, способности и възможности.
Родителите могат да участват и в образователния процес провеждан в детската градина – чрез включването им в основната форма на работа на детския педагог – ситуацията. Всеки родител е ценен с неговата личност и професионална реализация. В зависимост от целта на ситуацията, може да се покани родител, който има съответната професия или професионални компетентности по изучаваната тема. Чрез словесен разказ, презентация или демонстрация по дадена тема близка до образователното съдържание, или чрез посещение на неговата месторабота – децата по-лесно могат да възприемат и осмислят интегрираните знания от съответните направления.
Значението на включването на родителя има тристранен характер:
· За детето – защото чувства подкрепата и съпричастността на родителя към това, което е важно за него;
· За родителя – който може да види детето си в различна от ежедневието ситуация, да общува с другите деца от групата и по този начин да обогати своите родителски умения;
· За детските учители в групата – за успешното постигане на целта на социализация, възпитание и образование на детето, чрез подкрепата, получена от родителите.

Други форми на комуникация детски учител – родител
Във връзка с периодичното предоставяне на информация, относно промени в учебната програма , правилата в групата, предстоящи празници, важни събития в детската градина, статии или материали във връзка с детското развитие, новини от живота в детската градина, продукти от дейността на децата използваме информационно табло за родителя.

Сътрудничество между детската градина и други педагогически специалисти и институциите, подпомагащи дейностите на детската градина
Детската градина е разположена в центъра на селото, в тих и спокоен район. Наоколо няма големи промишлени предприятия. Екологичното състояние на района е добро.
В близост до ДГ”Н.Й.Вапцаров”  се намират НЧ „Христо Ботев” с. Гранит и сградата на Кметство – с. Гранит ,в която се помещава и лекарският кабинет,  което позволява да се осъществяват връзки, подпомагащи икономическото, културното и здравното обезпечаване на детската градина.
Формите на сътрудничество с различните институции могат да бъдат : индивидуални консултации, групови срещи, лектории, съвместни празници и др.




СПРАВКА

за графика на провеждане на педагогически ситуации по тематична област „Безопасност на движението по пътищата за 2022/2023 учебна година


за 6-7 годишни

	№
	Образователно
направление
	Тема
	Период

	1.
	Околен свят
	„Уча се да се движа безопасно”
	м. Х. 2022 г.

	2.
	Конструиране и технологии
	„Нашата улица”
	м. ХІ. 2022 г.

	3.
	Околен свят
	„Внимание! Улица!”
	м. ХІІ. 2022 г.

	4.
	Околен свят
	„Къде играят децата”
	м .ІІІ. 2023 г.

	5.
	Околен свят
	„Пешеходци и автомобили”
	м. ІV.  2023 г.

	6.
	Околен свят
	„Как карам велосипед”
	м. V.   2023 г.

	7.
	Конструиране и технологии
	„Познавам пътните знаци”
	м. V.   2023 г.













за 5-6 годишни

	№
	Образователно
направление
	Тема
	Период

	1.
	Конструиране и технологии
	„Нашата улица”
	м. ХІ. 2022 г.

	2.
	Околен свят
	„Внимание! Улица!”

	м. ХІІ. 2022 г.

	3.
	Околен свят
	„Къде играят децата”

	м .ІІІ. 2023 г.

	4.
	Околен свят
	„Пешеходци и автомобили”
	м. ІV.  2023 г.

	5.
	Околен свят
	„Как карам велосипед”
	м. V.   2023 г.

	6.
	Конструиране и технологии
	„Познавам пътните знаци”
	м. V.   2023 г.





за 4-5 годишни

	№
	Образователно
направление
	Тема
	Период

	1.
	Конструиране и технологии
	„Нашата улица”
	м. ХІ. 2022 г.

	2.
	Околен свят
	„Внимание! Улица!”
	м. ХІІ. 2022 г.

	3.
	Околен свят
	„Къде играят децата”
	м .ІІІ. 2023 г.

	4.
	Околен свят
	„Пешеходци и автомобили”
	м. ІV.  2023 г.

	5.
	Конструиране и технологии
	„Познавам пътните знаци”
	м. V.   2023 г.



